CELEX: 32007R1375
Language: mt
Date: 2007-11-23 00:00:00
Title: Regolament tal-Kummissjoni (KE) Nru 1375/2007 tat- 23 ta’ Novembru 2007 dwar l-importazzjonijiet tar-residwi mill-manifattura tal-lamtu mill-qamħ-ir-rum mill-Istati Uniti ta’ l-Amerika (Verżjoni kodifikata)

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 307/5
            
         REGOLAMENT TAL-KUMMISSJONI (KE) Nru 1375/2007
   tat-23 ta’ Novembru 2007
   dwar l-importazzjonijiet tar-residwi mill-manifattura tal-lamtu mill-qamħ-ir-rum mill-Istati Uniti ta’ l-Amerika
   (Verżjoni kodifikata)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (1), u partikolarment l-Artikolu 9(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2019/94 tat-2 ta’ Awwissu 1994, dwar l-importazzjonijiet tar-residwi mill-manifattura tal-lamtu mill-qamħ-ir-rum mill-Istati Uniti ta’ l-Amerika (2) ġie emendat kemm-il darba b’mod sostanzjali (3). Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               Fil-qafas tal-GATT, il-Komunità u l-USA ftiehmu li jiċċaraw id-definizzjoni tat-tariffa dwar ir-residwi mill-manifattura tal-lamtu mill-qamħ-ir-rum. L-importazzjonijiet ta’ dawn il-prodotti fil-Komunità huma suġġetti għall-analiżi tal-laboratorju sabiex tkun ivverifikata l-konformità tagħhom mad-definizzjoni tat-tariffa. The Federal Grain Inspection Service (FGIS) tad-Dipartiment ta’ l-Agrikoltura ta’ l-Istati Uniti ta’ l-Amerika u l-industrija tat-tħin bit-tixrib ta’ l-USA, taħt reviżjoni regolari mill-awtoritajiet ta’ l-USA, għandhom jiċċertifikaw li l-importazzjoni ta’ dawn il-prodotti mill-USA lejn il-Komunità huma konformi mad-definizzjoni miftiehma.
            
         
               (3)
            
            
               Fuq il-bażi ta’ l-istabbiliment ta’ sistema li takkumpanja ċ-ċertfikati għall-verifikar mal-konformità ta’ l-importazzjoni mill-USA huwa xieraq li l-miżuri tas-soltu tal-verifika għandhom jissoktaw li jkunu applikati għall-importazzjoni mill-USA akkumpanjati b’dawn iċ-ċertifikati.
            
         
               (4)
            
            
               Komunikazzjoni regolari mill-Istati Membri lejn il-Kummissjoni dwar il-kwantitajiet u l-valur tal-prodotti permezz tal-kopertura ta’ dawn iċ-ċertifikati hija waħda mill-elementi miftiehma mal-USA sabiex tgħin il-monitoraġġ aktar effettiv ta’ l-implimentazzjoni tal-ftehim ta’ hawn fuq.
            
         
               (5)
            
            
               Id-dispożizzjonijiet msemmija f’dan ir-Regolament huma konformi ma’ l-Opinjoni tal-Kumitat ta’ Ġestjoni għaċ-Ċereali,
            
         ADOTTAT DAN IR-REGOLAMENT:
   Artikolu 1
   1.   Għandha ssir analiżi tal-laboratorju sabiex tikkontrolla l-konformità tar-residwi mill-manifattura tal-lamtu mill-qamħ-ir-rum importat fil-Komunità mill-USA permezz tal-kodiċi tan-NM 2309 90 20 bid-definizzjoni ta’ din il-kodiċi għat-tagħbijiet kollha bil-baħar mhux akkumpanjati minn ċertifikat maħruġ mill-Federal Grain Inspection Service (FGIS) u ċertifikat maħruġ mill-industrija Amerikana tat-tħin bit-tixrib kif iddikjarat fl-Anness I.
   2.   It-tagħbijiet bil-baħar mill-USA li jkunu akkumpanjati biż- żewġ ċertifikati msemmija fil-paragrafu 1 huma soġġetti għall-miżuri doganali tas-soltu dwar il-verifika ta’ l-importazzjoni.
   Artikolu 2
   L-Istati Membri għandhom jikkomunikaw lejn il-Kummissjoni qabel l-aħħar ta’ kull xahar il-kwantitajiet u l-valur tal-prodotti importati permezz tal-kodiċi tan-NM 2309 90 20 matul ix-xahar ta’ qabel u akkumpanjati biċ-ċertifikat ta’ konformità msemmi fl-Artikolu 1(1).
   Artikolu 3
   Ir-Regolament (KE) Nru 2019/94 hu mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness III.
   Artikolu 4
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 23 ta’ Novembru 2007.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 270, 21.10.2003, p. 78. Ir-Regolament kif emendat l-aħħar bir-Regolamemt (KE) Nru 735/2007 (ĠU L 169, 29.6.2007, p. 6).
   
      (2)  ĠU L 203, 6.8.1994, p. 5. Ir-Regolament kif emendat l-aħħar bir-Regolament (KE) Nru 2060/2002 (ĠU L 317, 21.11.2002, p. 20).
   
      (3)  Ara l-Anness II.
   
      ANNESS I
      
         
      
         
      
         
      
         
   
   
      ANNESS II
      Regolament imħassar flimkien ma’ lista ta’ l-emendi suċċessivi tiegħu
      
                  Regolament tal-Kummissjoni (KE) Nru 2019/94
               
               
                  (ĠU L 203, 6.8.1994, p. 5)
               
            
                  Regolament tal-Kummissjoni (KE) Nru 396/96
               
               
                  (ĠU L 54, 5.3.1996, p. 22)
               
            
                  Regolament tal-Kummissjoni (KE) Nru 2060/2002 (1)
                  
               
               
                  (ĠU L 317, 21.11.2002, p. 20).
               
            
         (1)  Skond l-ewwel paragrafu ta’ l-Artikolu 2 tar-Regolament (KE) Nru 2060/2002: “Ċertifikati maħruġin skond ir-Regolament (KE) Nru 2019/94 qabel id-data tad-dħul fis-seħħ ta’ dan ir-Regolament għandhom jibqgħu validi”.
   
   
      ANNESS III
      Tabella Ta’ Korrelazzjoni
      
                  Regolament (KE) Nru 2019/94
               
               
                  Dan ir-Regolament
               
            
                  Artikolu 1
               
               
                  Artikolu 1
               
            
                  Artikolu 2
               
               
                  Artikolu 2
               
            
                  —
               
               
                  Artikolu 3
               
            
                  Artikolu 3
               
               
                  Artikolu 4
               
            
                  Anness
               
               
                  Anness I
               
            
                  —
               
               
                  Anness II
               
            
                  —
               
               
                  Anness III